23. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. 214724 της 11/22 Δεκ. 1970 (ΦΕΚ Β΄ 924) Περί συνεχίσεως της εξυπηρετήσεως του ΕΛΤΑ, εις τον τομέα των Ταχυδρομικών επιταγών, υπό του Ταμείου Παρακαταθηκών και Δανείων. Έχοντες υπ’ όψει: 1.Τας διατάξεις του άρθρ. 17 του Ν.Δ. 496/1970 «περί οργανώσεως και λειτουργίας των Ταχυδρομείων», αποφασίζομεν: 1)Ο Οργανισμός υπό την επωνυμίαν «ΕΛΛΗΝΙΚΑ ΤΑΧΥΔΡΟΜΕΙΑ» θα εξυπηρετείται υπό του Ταμείου Παρακαταθηκών και Δανείων, όσον αφορά τας χρηματικάς δοσοληψίας δια την εκτέλεσιν της Υπηρεσίας Ταχυδρομικών Επιταγών, υπό του όρους και την διαδικασίαν τους προβλεπομένους υπό της υπ’ αριθ. 122012/2112/12.10.58 (ΦΕΚ 342 Β΄ 15.12.58) κοινής αποφάσεως των Υπουργών Οικονομικών και Συγκοινωνιών- Δημοσίων Έργων και της υπ’ αριθ. 91130/2690/16.8.63 τοιαύτης του Υπουργείου Συγκοινωνιών (ΦΕΚ 378 Β΄ 24.8.63). Όπου εις τας εν λόγω αποφάσεις αναφέρεται η Γενική Δ/νσις Ταχυδρομείων νοείται εφεξής ο ΕΛΤΑ. Αποφάσεις του Υπουργού Συγκοινωνιών, εκδοθείσαι μέχρι 30.4.1970 εις εκτέλεσιν της ως άνω υπ’ αριθ. 122012/2112/12.10.1958 κοινής υπουργικής αποφάσεως εξακολουθούν ισχύουσαι, των αρμοδιοτήτων του Υπουργού Συγκοινωνιών, όπου αναφέρονται, ανατιθεμένων από 1ης Μαΐου 1970 εις τον Γενικόν Διευθυντήν του ΕΛΤΑ. 2)Τα υπό του Ταμείου Παρακαταθηκών και Δανείων απαιτούμενα δια την ως άνω εξυπηρέτησιν δικαιολογητικά θα εκδίδωνται υπό των νομίμως εξουσιοδοτημένων οργάνων του ΕΛΤΑ. 3)Προσωρινώς και μέχρι θέσεως εις εφαρμογήν του λογιστικού συστήματος παρακολουθήσεως της εισπράξεως και εξοφλήσεως των Ταχυδρομικών Επιταγών, θα εξακολουθήσουν να τηρώνται, άνευ θεωρήσεως υπό της Εφορίας Ανωνύμων Εταιρειών, οι μέχρι της 30.4.1970 χρησιμοποιούμεναι υπό της Ταχυδρομικής Υπηρεσίας ημερήσιαι καταστάσεις εισπράξεων και πληρωμών. 4)Η ως άνω εξυπηρέτησις του Ταμείου Παρακαταθηκών και Δανείων προς τον ΕΛΤΑ θα παρέχεται άνευ ανταλλάγματος μέχρι 31.12.1971. Από της 1ης Ιαν. 1972 θα καταβάλλεται υπό του ΕΛΤΑ προς το Ταμείον Παρακαταθηκών και Δανείων, εφ’ όσον εξακολουθήση  η χρηματοδότησις του ταχ. έργου των επιταγών μέσω αυτού, προμήθεια εξ 1‰ επί των δια λογαριασμόν του πρώτου ενεργουμένων πληρωμών υπό του δευτέρου. 5)Καταργείται η διάταξις της παρ. 10 της υπ’ αριθ. 122012/2112/1958 κοινής αποφάσεως του Υπουργού επί των Οικονομικών και Υφυπουργού επί των Συγκοινωνιών από της ενάρξεως ισχύος της παρούσης αποφάσεως. Η παρούσα δημοσιευθήτω δια της Εφημερίδος της Κυβερνήσεως. 22.Γ.η.22-23 Ταχυδρομικές Επιταγές 